laion/Wikipedia-Exotic huggingface dataset:
সিমপ্লিসিয়াল কমপ্লেক্স

ইউক্লিডিয়ান স্পেস R 3 {\displaystyle \mathbb {R} ^{3}} এর একটা সাবসেটকে (যেটা একটা সাবস্পেস) যদি এমন ভাবে কিছু ওরিয়েন্টেড সিমপ্লেক্স এ বিভাজিত হয় যেন, সেই স্পেসের প্রটিটি বিন্দু অন্তত একটি সিমপ্লেক্সের অন্তর্ভুক্ত হয়। প্রতিটি বিন্দু যেন সসীম সংখ্যক সিমপ্লেক্সের অন্তর্ভুক্ত হয়। স্পেসের দুইটি ভিন্ন সিমপ্লেক্সের হয় কোন কমন বিন্দু নেই অথবা তারা একে অপরের ফেস অথবা ফেসের ফেস বা... । আর যদি একে অপরের ফেস বা ফেসের ফেস বা... না হওয়া সত্তে একসেট কমন বিন্দু থাকে তাহলে সেই কমন বিন্দু গুলো অবশ্যই তাদের কমন কোন ফেস বা ফেসের ফেস বা... এর উপর অবস্থিত হবে। একটা স্পেসকে যখন এভাবে কিছু সিম্পলেক্সে ভাগ করা হয় তখন তাকে বলে সিমপ্লিসিয়াল কমপ্লেক্স। সহজ ভাবে বললে ইউক্লিডিয়ান স্পেসের একটা সাবস্পেস কে যদি এমন ভাবে কিছু সিম্পলেক্সে ভাগ করা হয় যেন, ১. ঐ স্পেসে কোন ফাকা বিন্দু (যা কোন সিম্পলেক্স দ্বারা অধিকৃত হয়নি) না থাকে। ২. একটি বিন্দু একাধিক সিম্পলেক্স এর উপাদান হতে পারে (একাধিক সেটের কমন উপাদানের মত) কিন্তু যেন অসীম সংখ্যক সিম্পলেক্সের কমন উপাদান না হয়।(অর্থাৎ সেট সংখ্যা যেন সসীম হয়) ৩. ক) সিম্পলেক্স সমুহ একে অপরের ফেস বা ফেসের ফেস ... হতে পারে। যেমন একটি সিমপ্লেক্স যদি হয় একটি ঘনক (ত্রিমাত্রিক বস্তু) তাহলে তার ফেস বা তলগুলো হবে আরো কিছু দিমাত্রিক সিমপ্লেক্স। সেই তলের এজ গুলো হবে এক মাত্রিক সিমপ্লেলেক্স যা আবার সেই তলের ফেস। এবং একই সাথে সেই ঘনকের ফেসের ফেস। এবং সেই এজের দুই প্রান্ত গুলো হচ্ছে শুন্যমাত্রিক ফেস। এখন তলের উপর কোন একটা বিন্দুকে একই সাথে সেই ঘনক সিমপ্লেক্স এবং সেই তল সিম্পলেক্সের কমন বিন্দু হিসাবে দেখা যেতে পারে পারে। ৩.খ) আবার যদি এই ঘনককে অন্য একটি ঘনক স্পর্শ করে থাকে। তাহলেও সেই টাচ পয়েন্টে তাদের কমন বিন্দু থাকবে। এই টাচ পয়েন্ট গুলো হতে পারে অন্যটির একটা তল যা তার একটা ফেস। বা একটি এজ যা তার ফেসের ফেস বা একটি শীর্ষবিন্দু(বা কোন) যা তার ফেসের ফেসের ফেস। কিন্তু, এছাড়া একটি ঘনকের অভ্যন্তরস্থ কোন বিন্দু, যেটা তার কোন ফেসের উপর অবস্থিত নয় , সেটা অন্য কোন সিম্পলেক্সের অংশ হতে পারবে না। একটা স্পেস যখন এই শর্তাধীনে কত গুলো সিমপ্লেক্সে বিভাজিত হয় তখন তাকে আমরা বলি সিমপ্লিসিয়াল কমপ্লেক্স।
সল্টলেক স্টেডিয়াম মেট্রো স্টেশন

সল্টলেক স্টেডিয়াম মেট্রো স্টেশন হল কলকাতা মেট্রো-এর ইস্ট-ওয়েস্ট মেট্রো লাইনের একটি গুরুত্ব পূর্ণ ভূগর্ভস্ত মেট্রো স্টেশন। এই স্টেশনটি বিধাননগর এলাকায় অবস্থিত। ইস্ট-ওয়েস্ট মেট্রো প্রথম পর্যায় সেক্টর ফাইভ থেকে যুবভারতী ক্রীড়াঙ্গন মেট্রো স্টেশন পর্যন্ত চলাচল শুরু করে ১৩ ফেব্রুয়ারি ২০২০ তারিখে। মেট্রো রেল স্টেশনটি যুবভারতী ক্রীড়াঙ্গন বা সল্টলেক স্টেডিয়ামের কাছেই অবস্থিত। কলকাতা মেট্রোর লাইন ২-এর অন্তর্গত ফুলবাগান মেট্রো স্টেশনটি গঠনগতভাবে উত্তলিত মেট্রো স্টেশন। "অবশেষে চলার পথে, ১৩ ফেব্রুয়ারি থেকে শুরু ইস্ট-ওয়েস্ট মেট্রো"। এই সময়। ৩ ফেব্রুয়ারি ২০২০। সংগ্রহের তারিখ ৩ ফেব্রুয়ারি ২০২০।  "আংশিকভাবে খুলে যাচ্ছে মেট্রোর নতুন ৪টি রুট-কাছে। ইস্ট ওয়েস্ট মেট্রো চালু হবে সেক্টর ফাইভ থেকে ফুলবাগান পর্যন্ত"।
রেলওয়ে প্ল্যাটফর্ম

রেলপথ প্ল্যাটফর্ম হচ্ছে রেলওয়ে ট্র্যাকের পাশে একটি অঞ্চল যা ট্রেনের সুবিধাজনক পরিষেবা প্রদান করে। প্রায় সব স্টেশনে কিছু ধরনের প্ল্যাটফর্ম রয়েছে, আবার বড় বড় স্টেশনগুলোতে একাধিক প্ল্যাটফর্ম রয়েছে। বিশ্বের দীর্ঘতম স্টেশন প্ল্যাটফর্ম ১,৩৫৫.৪০ মিটার দীর্ঘ, যা ভারতের গোরক্ষপুর জংশনে অবস্থিত। অন্যদিকে, মার্কিন যুক্তরাষ্ট্রের অ্যাপল্যাচিয়ান ট্রিল স্টেশনে একটি প্ল্যাটফর্ম রয়েছে যা শুধুমাত্র একটি বেঞ্চের জন্য যথেষ্ট লম্বা। প্ল্যাটফর্মের ধরনগুলির মধ্যে বে প্ল্যাটফর্ম, সাইড প্ল্যাটফর্ম (থ্রু প্ল্যাটফর্মও বলা হয়), স্প্লিট প্ল্যাটফর্ম এবং দ্বীপ প্ল্যাটফর্ম অন্তর্ভুক্ত। বে প্ল্যাটফর্ম হচ্ছে যেখানে একটি ট্র্যাক শেষ হয়ে যায়, অর্থাৎ একটি ডেড-এন্ড বা সাইডিং। একটি বে প্ল্যাটফর্ম থেকে ট্রেনকে অবশ্যই বিপরীত দিকে বা বাইরের দিকে চলে বের হতে হবে। সাইড প্ল্যাটফর্মে ট্রেন এক প্রান্ত থেকে আসে এবং অন্য প্রান্ত দিয়ে চলে যায়। Gorakhpur gets world's largest railway platform - The Times of India "MNR Stations: APPALACHIAN TRAIL"। as0.mta.info। সংগ্রহের তারিখ ২০১৮-১০-১৪।  উইকিমিডিয়া কমন্সে রেলওয়ে প্ল্যাটফর্ম সংক্রান্ত মিডিয়া রয়েছে। উইকিউপাত্তে এ বিষয়ে একটি সম্পত্তি রয়েছে, P1103, রেলওয়ে প্ল্যাটফর্ম-এর জন্য (ব্যবহার দেখুন)
পার্শ্ব প্ল্যাটফর্ম

একটি পার্শ্ব প্ল্যাটফর্ম হল একটি রেলওয়ে স্টেশন, ট্রাম স্টপ, বা ট্রানজিটওয়েতে এক জোড়া ট্র্যাকের বিপরীত পাশে অবস্থিত একটি প্ল্যাটফর্ম। পার্শ্ব প্ল্যাটফর্ম একটি স্টেশনের উভয় দিক থেকে রেল চলাচলের জন্য প্রাথমিক স্টেশন নকশা যা ডবল ট্র্যাক রেল লাইনগুলির জন্য ব্যবহৃত হয় (উদাহরণস্বরূপ, দ্বীপ প্ল্যাটফর্ম যেখানে ট্র্যাকের মধ্যে একটি প্ল্যাটফর্ম থাকে)। পার্শ্ব প্ল্যাটফর্মগুলি একটি দ্বীপ প্ল্যাটফর্মের তুলনায় স্টেশনটির জন্য একটি বৃহত্তর সামগ্রিক পাদদেশে পরিনত হতে পারে, যেখানে ট্র্যাকের মাধ্যমে একক প্রস্থের প্ল্যাটফর্মগুলি যাত্রী দ্বারা ভাগ করা যেতে পারে। কিছু স্টেশনগুলিতে, দুই পাশের প্ল্যাটফর্মগুলি সংযুক্ত করার জন্য ওভার ব্রিজ বা সেতু ব্যবহার করা হয়। যদিও পার্শ্ব প্ল্যাটফর্মগুলির একটি জোড়া প্রায়শই একটি ডুয়াল ট্র্যাক লাইনের জন্য পরিষেবা সরবরাহ করা হয়, একটি একক পার্শ্ব প্ল্যাটফর্ম সাধারণত একটি একক-ট্র্যাক লাইনের জন্য ব্যবহার করা হয়। দুটি পাশের প্ল্যাটফর্ম বিশিষ্ট বেশিরভাগ স্টেশনগুলির মধ্যে একটি 'আপ' প্ল্যাটফর্ম রয়েছে যা ট্রেনের প্রাথমিক গন্তব্য দিকে অগ্রসর হওয়া ট্রেনগুলি দ্বারা ব্যবহৃত হয়, অন্য প্ল্যাটফর্মটি 'ডাউন' প্ল্যাটফর্ম যা বিপরীত পথে ট্রেনগুলি চলাচলে ব্যবহার করা হয়। সাধারণত, স্টেশনগুলির প্রধান সুবিধাগুলি 'আপ' প্ল্যাটফর্মে অবস্থিত থাকে এবং ওভার ব্রিজ, সাবওয়ে বা ট্র্যাক ক্রসিংয়ের মাধ্যমে অন্য প্ল্যাটফর্মটি ব্যবহার করা হয়। তবে, বেশিরভাগ ক্ষেত্রে স্টেশনের প্রধান ভবনগুলি যে শহর বা গ্রামে অবস্থিত শেই শহর বা গ্রামের যাত্রীদের সুবিধার কথা মেনে নির্মিত হয়। "Railway Station Design"। Railway Technical Web Pages। জুন ৯, ২০০৭ তারিখে মূল থেকে আর্কাইভ করা। সংগ্রহের তারিখ আগস্ট ১৯, ২০১৬।  "Railway Platform and Types"। Railwaysysyem.net। ২০২৩-০৩-২৯ তারিখে মূল থেকে আর্কাইভ করা। সংগ্রহের তারিখ ২০১৭-০৬-৩০।
কুশল পাঞ্জাবী

কুশল পাঞ্জাবী (২৩ এপ্রিল ১৯৭৭ – ২৬ ডিসেম্বর ২০১৯) ছিলেন একজন ভারতীয় চলচ্চিত্র ও টেলিভিশন অভিনেতা, যিনি মার্কিন গেম শো ওয়াইপ আউট এর ভারতীয় সংস্করণ টিভি রিয়্যালিটি গেম শো জোর কা ঝটকা (২০১১) এর বিজয়ী হয়ে ৫০ লাখ ভারতীয় রুপি পুরস্কার পান। তিনি ফারহান আখতারের লকশ্যা এবং করণ জহরের কাল চলচ্চিত্রে অভিনয় করেছেন। এছাড়া লাইফ ওকে এর স্কাইলাইন এবং সনি এর সিআইডিতেও অভিনয় করেছেন।তিনি অনেক ক্রীড়া প্রোগ্রামের অংশ হয়েছেন, যার মধ্যে এক সে বারকার এক,ঝালাক দিক লা যা,প্যাঁয়সা ভারি পারেগা ইত্যাদি আছে।সর্বশেষ তিনি ক্যা হাল মিস্টার পাঞ্চাল ? এ শিব চরিত্রে অভিনয় করেন । ১৯৯৫ - এ মাউথফুল অব স্কাই ২০০২ - লাভ ম্যারেজ ২০০৪ - রাজা - স্কাই কা রাজা ২০০৩ - সিআইডি ২০০৪ - দেখো মাগার প্যার সে ২০০৪ - কাভি হা কাভি না ২০০৫ - ইয়ে দিল জেট মিক ২০০৫ - স্থান ২০০৫ - ফিয়ার ফ্যাক্টর ২০০৫ - প্যাঁয়সা ভারি পারেগা ২০০৬ - কসম সে ২০০৬ - শ ... ফির কোই হে ২০১৭-২০১৯ - ক্যা হাল মিস্টার পাঞ্চাল ? কুশল পাঞ্জাবী ২০১৯ সালের ২৬ ডিসেম্বর ৩৭ বছর বয়সে প্রয়াত হন। "Kushal Punjabi Wins Zor Ka Jhatka"। NDTV Movies। ২৬ ফেব্রুয়ারি ২০১১। ১৪ জুলাই ২০১১ তারিখে মূল থেকে আর্কাইভ করা।  "Kushal Punjabi wins 'Zor Ka Jhatka'"। The Times of India। ২৬ ফেব্রুয়ারি ২০১১।  Ishq Mein Marjawan actor Kushal Punjabi dies at the age of 37; actor Karanvir Bohra shares shocking news on social media Actor Kushal Punjabi dies at the age of 37, Karanvir Bohra says ‘your demise has shocked me’ Kushal Punjabi Passes Away at 37, Karanvir Bohra Shares News on Twitter ইন্টারনেট মুভি ডেটাবেজে কুশল পাঞ্জাবী (ইংরেজি)
দ্বীপ প্ল্যাটফর্ম

একটি দ্বীপ প্ল্যাটফর্ম (এছাড়াও আইল্যান্ড প্ল্যাটফর্ম, কেন্দ্র প্ল্যাটফর্ম) হল একটি স্টেশন বিন্যাস ব্যবস্থা যেখানে একক প্ল্যাটফর্ম রেল স্টেশন, ট্রাম স্টপ বা ট্রানজিটওয়ে ইন্টারচেঞ্জ হিসাবে দুটি ট্র্যাকের মধ্যে অবস্থান করা হয়। আঞ্চলিক এবং ব্যয়বহুল কারণে দ্বীপ প্ল্যাটফর্মগুলি দ্বৈত্ব-ট্র্যাক রুটগুলিতে জনপ্রিয়। এই দ্বীপ প্ল্যাটফর্মগুলি বৃহত্তর স্টেশনগুলির মধ্যেও খুবই দরকারী, যেখানে একই যানচলাচলের জন্য স্থানীয় ও এক্সপ্রেস রেলের পরিষেবাদিগুলি একই প্ল্যাটফর্মের দুই পার্শ্ব দিক থেকে সরবরাহ করা যেতে পারে যাতে দুটি ট্র্যাকের মধ্যে যাত্রী স্থানান্তর সহজ করা যায়। একটি বিকল্প ব্যবস্থায় ট্র্যাকগুলি প্ল্যাটফর্মের উভয় পাশ দিয়ে পার্শ্ব প্ল্যাটফর্ম হিসাবেও অবস্থান করা হয়। দ্বীপ প্ল্যাটফর্ম ঐতিহাসিক ব্যবহার অবস্থান উপর ব্যাপকভাবে নির্ভর করে। যুক্তরাজ্যে দ্বীপের প্ল্যাটফর্মগুলির ব্যবহার তুলনামূলকভাবে সাধারণ, যখন রেল লাইন কাটিয়া বা বাঁধে উত্থাপিত হয়, এটি ট্র্যাক জুড়ে হাঁটা ছাড়াই প্ল্যাটফর্মে প্রবেশ সহজ করে তোলে। গ্রেট সেন্ট্রাল রেলওয়ে (বর্তমানে প্রায় পুরোপুরি বন্ধ) এর বেশিরভাগ স্টেশন এই পদ্ধতিতে নির্মিত হয়েছিল। কারণ লাইনকে চ্যানেল টানেলের সাথে সংযোগ স্থাপনের পরিকল্পনা করা হয়েছিল। যদি এটি ঘটে তবে লাইনগুলি মহাদেশীয় লোডিং গেজের সাথে সামঞ্জস্যপূর্ণ হতে হবে এবং এর অর্থ এই যে প্ল্যাটফর্ম থেকে ট্র্যাকটি সরানোর জন্য লাইনটি ব্রড গেজে পরিবর্তন করা সহজ হবে, যা বৃহত্তর দেহের মহাদেশীয় রোলিং স্টককে প্ল্যাটফর্ম এলাকা সহজের প্রবেশের অনুমোদনদেবে। উইকিমিডিয়া কমন্সে দ্বীপ প্ল্যাটফর্ম সংক্রান্ত মিডিয়া রয়েছে। Railway Technical Web Pages
নীল আকাশের নীচে

নীল আকাশের নীচে নামে বাংলায় দুটি চলচ্চিত্র রয়েছে। সেগুলি হলো যথাক্রমে- নীল আকাশের নীচে (১৯৫৯-এর চলচ্চিত্র) নীল আকাশের নীচে (১৯৬৯-এর চলচ্চিত্র) এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
পণ্ডিত ওমকারনাথ ঠাকুর

ওমকারণাথ ঠাকুর একজন ভারতীয় সঙ্গীত শিক্ষক, সঙ্গীতজ্ঞ এবং হিন্দুস্তানী শাস্ত্রীয় গায়ক ছিলেন। গোয়ালিয়র ঘরানার শাস্ত্রীয় গায়ক বিষ্ণু দিগ্বার পলুসকারের শিষ্য, লাহোরের গান্ধর্ব মহাবিদ্যালয়ের অধ্যক্ষ হন এবং পরবর্তীতে বানারাস হিন্দু বিশ্ববিদ্যালয়ে সঙ্গীত অনুষদের প্রথম ডীন হন। তার প্রভূত পরিবেশনা বেশ জনপ্রিয়তা পায়। তার একটি উল্লেখযোগ্য হলো : মায় নেহি মাখন খাইয়ো রে , মাইয়া । ভারতের চতুর্থ সর্বোচ্চ অসামরিক সম্মাননা পদ্মশ্রী শুরু হওয়ার পরবর্তী বছরে ১৯৫৫ সালে কলা বিভাগের প্রথম পুরোস্কারপ্রাপক হিসেবে গুজরাত রাজ্যের ২য় প্রতিনিধিত্বে তাকে এই সম্মানে সম্মানিত করা হয়। "AIR Archives: Pt Omkarnath Thakur"। Prasar Bharati। ৭ জুলাই ২০১১ তারিখে মূল থেকে আর্কাইভ করা। সংগ্রহের তারিখ ২৫ ফেব্রুয়ারি ২০১৯।
এলিজাবেথ গ্যাসকেল

এলিজাবেথ ক্লেগহর্ন গ্যাসকেল (বিবাহ-পূর্বনাম: স্টিভেনসন, ২৯ সেপ্টেম্বর ১৮১০ - ১২ নভেম্বর ১৮৬৫) প্রায়শই মিসেস গ্যাসকেল হিসাবে উল্লেখিত, ছিলেন ইংরেজ ঔপন্যাসিক, জীবনীকার এবং ছোট গল্প লেখক। তার উপন্যাসগুলি ভিক্টোরিয় সমাজের বিভিন্ন স্তরের জীবনযাত্রার বিস্তারিত বিবরণ দেয়, যার মধ্যে রয়েছে দারিদ্র এবং সামাজিক ঐতিহাসিকদের পাশাপাশি সাহিত্য প্রেমিকদের আগ্রহ। তার প্রথম উপন্যাস মেরি বার্টন ১৮৪৮ সালে প্রকাশিত হয়েছিল। ১৮৫৭ সালে প্রকাশিত গ্যাসকেলের দ্য লাইফ অব শার্লট ব্রোন্টি ছিল ব্রোন্টির প্রথম জীবনী। এই জীবনীগ্রন্থে তিনি কেবল ব্রোন্টির জীবনের নৈতিক এবং অত্যাধুনিক বিষগুলির কথা লিখেছিলেন। গ্যাসকেলের বিখ্যাত উপন্যাস ক্র্যানফোর্ড (১৮৫১-৫৩), উত্তর ও দক্ষিণ (১৮৫৪4-৫৫), স্ত্রী ও কন্যা (১৮৬৫), যার প্রত্যকেটি বিবিসি কর্তৃক টেলিভিশনের জন্যে অভিযোজিত হয়েছিল। উইকিমিডিয়া কমন্সে এলিজাবেথ গ্যাসকেল সংক্রান্ত মিডিয়া রয়েছে। উইকিসংকলনে এই লেখকের লেখা মূল বই রয়েছে: এলিজাবেথ গ্যাসকেল উইকিউক্তিতে এলিজাবেথ গ্যাসকেল সম্পর্কিত উক্তির সংকলন রয়েছে। The Gaskell Society Elizabeth Gaskell's House
পুণ্যলতা চক্রবর্তী

পুণ্যলতা চক্রবর্তী (জন্ম: ১০ সেপ্টেম্বর ১৮৯০ - মৃত্যু: ২১ নভেম্বর ১৯৭৪) একজন বাঙালি শিশুসাহিত্যিক। পু্ণ্যলতা চক্রবর্তীর আদি নিবাস ছিল বর্তমান বাংলাদেশের কিশোরগঞ্জের মসুয়ায়। তার পিতা বিখ্যাত শিশুসাহিত্যিক, সঙ্গীতজ্ঞ, চিত্রশিল্পী ও যন্ত্রকুশলী উপেন্দ্রকিশোর রায়চৌধুরী। তার মা বিধুমুখী দেবী ছিলেন বিশিষ্ট সমাজ সংস্কারক ব্রাহ্ম সমাজের দ্বারকানাথ গঙ্গোপাধ্যায়ের মেয়ে। তার বড় ভাই (বড়দা) ছিলেন প্রখ্যাত শিশুসাহিত্যিক বাংলা সাহিত্যে ননসেন্সের প্রবর্তক সুকুমার রায়। তার আরও ছোট দুই ভাই ছিলেন সুবিনয় রায় এবং সুবিমল রায় । এছাড়াও তার আরও দুই বোন ছিল সুখলতা রাও এবং শান্তিলতা। বিএ পড়ার সময় ১৯০৯ খ্রিস্টাব্দে তার বিবাহ হয়েছিল। তার স্বামী ছিলেন ডেপুটি ম্যাজিস্ট্রেট অরুণনাথ চক্রবর্তী। তার দুই কন্যা এবং দুজনেই কৃতি। জ্যেষ্ঠা কল্যাণী কারলেকার বিশিষ্ট সমাজদেবী, ইংরেজি সাহিত্যের অধ্যাপিকা ও লেখিকা। কনিষ্ঠা নলিনী দাশ বিশিষ্ট শিক্ষাবিদ, অধ্যাপিকা, অধ্যক্ষা ও শিশু সাহিত্যিক। বিখ্যাত সমাজ সংস্কারক দ্বারকানাথ গঙ্গোপাধ্যায় ছিলেন তার মাতামহ। পুণ্যলতা চক্রবর্তী গল্প উপন্যাস এবং অনুবাদ গল্প অনেক লিখেছিলেন। তার রচিত গ্রন্থ : ছোটবেলার দিনগুলি ছোট ছোট গল্প সাদিব ম্যাজিক গাছপালার কথা রাজবাড়ি (উপন্যাস) সংসদ বাঙালি চরিতাভিধান - সাহিত্য সংসদ - দ্বিতীয় খণ্ড সংসদ বাঙালি চরিতাভিধান- সাহিত্য সংসদ - প্রধমে খণ্ড - পঞ্চম সংস্করণ (৩য় মুদ্রণ - ২০১৬) পৃষ্ঠা ৩৯৪
চার্লস ভিন্টসেন্ট

চার্লস হেনরি ভিন্টসেন্ট (ইংরেজি: Charles Vintcent; জন্ম: ২ সেপ্টেম্বর, ১৮৬৬ - মৃত্যু: ২৮ সেপ্টেম্বর, ১৯৪৩) কেপ উপনিবেশের মোসেল বে এলাকায় জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৮৮৯ থেকে ১৮৯২ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া দক্ষিণ আফ্রিকান প্রথম-শ্রেণীর ক্রিকেটে ট্রান্সভাল দলের প্রতিনিধিত্ব করেছেন। দলে তিনি মূলতঃ অল-রাউন্ডার হিসেবে খেলতেন। বামহাতে ব্যাটিংয়ের পাশাপাশি বামহাতে মিডিয়াম-ফাস্ট বোলিংয়ে পারদর্শীতা দেখিয়েছেন ‘চার্লি ভিন্টসেন্ট’ নামে পরিচিত চার্লস ভিন্টসেন্ট। কেপটাউনে পড়াশুনো শেষে ১৮৮০ থেকে ১৮৮৪ সাল পর্যন্ত ইংল্যান্ডের চার্টারহাউজ স্কুলে অধ্যয়ন করেন। বিদ্যালয় জীবনেই সর্বক্রীড়ায় দক্ষতা প্রদর্শনে অগ্রসর হন। শেষ দুই বছর বিদ্যালয়ের ফুটবল একাদশে খেলেন। ১৮৮৪ সালে অ্যাথলেটিক চ্যালেঞ্জ কাপে বিজয়ী হন। ১৮৯০ সালে ট্রান্সভাল ফুটবল একাদশের অধিনায়কের দায়িত্বে ছিলেন ও ট্রান্সভাল রাগবি ফুটবল পঞ্চদশের পক্ষে খেলেন। একই বছরে ১০০ গজ দৌড়ে চ্যাম্পিয়ন ট্রান্সভাল মনোনীত হন। মোসেল বে এলাকায় চার্লস ভিন্টসেন্টের জন্ম। সন্দেহাতীতভাবে তিনি তার সময়কালে দক্ষিণ আফ্রিকার সর্বাপেক্ষা বহুমূখী ক্রীড়া প্রতিভার অধিকারী ছিলেন। বিভিন্ন খেলায় সবিশেষ দক্ষতা ছিল তার। রাগবি খেলায় ওয়েস্টার্ন প্রভিন্স ও ট্রান্সভালের পক্ষে খেলেছেন। ফুটবলে জাতীয় দলের প্রতিনিধিত্ব করার ইচ্ছা থাকলেও পরে নিজেকে গুটিয়ে নিয়েছেন তিনি। ১৮৮৯ থেকে ১৮৯১ সাল পর্যন্ত ১০০ গজ থেকে শুরু করে ৪৪০ গজ দৌড়ের স্প্রিন্টে ট্রান্সভাল চ্যাম্পিয়ন ছিলেন। এর পাশাপাশি দীর্ঘলম্ফ ও উচ্চ লম্ফেও তার দক্ষতা ছিল। সমগ্র খেলোয়াড়ী জীবনে তিনটিমাত্র টেস্টে অংশগ্রহণের সুযোগ পেয়েছিলেন চার্লস ভিন্টসেন্ট। ১২ মার্চ, ১৮৮৯ তারিখে টেস্ট ক্রিকেটে অভিষেক ঘটে তার। ১৮৯১-৯২ মৌসুমে দ্বিতীয়বারের মতো দক্ষিণ আফ্রিকা সফরে ইংরেজ দলের একমাত্র টেস্টে অংশ নেয়ার সুযোগ পান। কিম্বার্লীর বিপক্ষে দূর্দান্ত খেলা প্রদর্শন করেন। সফরের পঞ্চম খেলাটিতে সেঞ্চুরি থেকে ১৩ রান দূরে ও খেলায় ঊননব্বুই ওভার বোলিং করে ১০৫ রান খরচায় নয় উইকেট পান। তবে, এ ধরনের খেলা আন্তর্জাতিক পর্যায়ে তুলে ধরতে পারেননি। টেস্ট খেলায়ও তার কোন প্রভাব পড়েনি। সে তুলনায় প্রাদেশিক ক্রিকেটে দীর্ঘ সময় ধরে উপভোগ করেছেন। কারি কাপের শুরুরদিকে বাইশ মৌসুম ট্রান্সভালের পক্ষে খেলেছন। এরপর তিনি সাউদার্ন কেপে চলে যান। প্রাদেশিক পর্যায়ে একটি খেলায় দলের অধিনায়কত্ব করার সুযোগ পান। তখন তার বয়স ছিল চল্লিশের কাছাকাছি। লিলিয়ান জ্যাকসন নাম্নী এক রমণীর পাণিগ্রহণ করেন ও তাদের তিন সন্তান ছিল। তন্মধ্যে, নেভিল ভিন্টসেন্ট, ডিএফসি এয়ার ইন্ডিয়ার যুগ্ম প্রতিষ্ঠাতা ছিলেন। সন্তান জন্মদানে তার স্ত্রী গর্ভপাত ঘটিয়েছেন। স্থানীয়দের অভিমত সন্তানেরা দত্তক ছিল। জ্যেষ্ঠ ভ্রাতা যোসেফ ভিন্টসেন্ট ১৮৮১ সালের এফএ কাপের শিরোপা বিজয়ী ওল্ড কার্থাসিয়ান্সের পক্ষে খেলেছিলেন। ২৮ সেপ্টেম্বর, ১৯৪৩ তারিখে ৭৭ বছর বয়সে কেপ প্রদেশের জর্জে চার্লস ভিনসেন্টের দেহাবসান ঘটে। Warsop, Keith (২০০৪)। The Early FA Cup Finals and the Southern Amateurs। SoccerData। পৃষ্ঠা 131–132। আইএসবিএন 1-899468-78-1।  বার্নার্ড ট্যানক্রেড সানফয়েল সিরিজ দক্ষিণ আফ্রিকান টেস্ট ক্রিকেটারদের তালিকা ১৮৮৮-৮৯ ইংল্যান্ড ক্রিকেট দলের দক্ষিণ আফ্রিকা সফর ইএসপিএনক্রিকইনফোতে চার্লস ভিন্টসেন্ট (ইংরেজি) ক্রিকেটআর্কাইভে চার্লস ভিন্টসেন্ট (সদস্যতা প্রয়োজনীয়) (ইংরেজি)
ক্রমবর্তী সিমপ্লেক্স

একটি ক্রমবর্তী সিমপ্লেক্স বা ক্রমবর্তী n-সিমপ্লেক্স এর ধারণা বোঝা যায় যদি আমরা ত্রিমাত্রিক R 3 {\displaystyle \mathbb {R} ^{3}} ইউক্লিডিয়ান জগতে এর উদারণ দেখি। ত্রিমাত্রিক জগতে n এর মান 0, 1, 2 বা 3 হতে পারে। এখানে একটা ক্রমবর্তী 0-সিমপ্লেক্স হচ্ছে একটা বিন্দু P. ক্রমবর্তী 1-সিমপ্লেক্স হচ্ছে একটা দিগবর্তী বা সদিক রেখাংশ P 1 P 2 {\displaystyle P_{1}P_{2}\,} . অর্থাৎ P 1 {\displaystyle P_{1}\,} এর সাথে P 2 {\displaystyle P_{2}\,} এর সংযোগ কারে রেখা যেটাকে P 1 {\displaystyle P_{1}\,} থেকে P 2 {\displaystyle P_{2}\,} এর দিকে বিবেচনা করা হবে। দিগবর্তী হবার কারণে P 1 P 2 ≠ P 2 P 1 {\displaystyle P_{1}P_{2}\not =P_{2}P_{1}\,} . যদিও ধরা হবে P 1 P 2 = − P 2 P 1 {\displaystyle P_{1}P_{2}=-P_{2}P_{1}\,} একটা ক্রমবর্তী 2-সিমপ্লেক্স হচ্ছে একটি ত্রিকোনাকার ক্ষেত্র P 1 P 2 P 3 {\displaystyle P_{1}P_{2}P_{3}\,} যেখানে এই ত্রিভুজের শীর্ষগুলো একটা নির্দিষ্ট ক্রমে অনুসরণ(ট্রাভারস) করা হয়। একারণে P 1 P 2 P 3 {\displaystyle P_{1}P_{2}P_{3}\,} এবং P 2 P 3 P 1 {\displaystyle P_{2}P_{3}P_{1}\,} বা P 3 P 1 P 2 {\displaystyle P_{3}P_{1}P_{2}\,} এর ক্রম একই ধরা হয়। এবং P 3 P 2 P 1 {\displaystyle P_{3}P_{2}P_{1}\,} বা P 1 P 3 P 2 {\displaystyle P_{1}P_{3}P_{2}\,} এদেরকে ধরা হয় বিপরীত ক্রমে। অর্থাৎ, আমরা লিখতে পারি, P 1 P 2 P 3 = P 2 P 3 P 1 = P 3 P 1 P 2 = − P 3 P 2 P 1 = − P 1 P 3 P 2 = − P 2 P 1 P 3 {\displaystyle P_{1}P_{2}P_{3}=P_{2}P_{3}P_{1}=P_{3}P_{1}P_{2}=-P_{3}P_{2}P_{1}=-P_{1}P_{3}P_{2}=-P_{2}P_{1}P_{3}\,} খেয়াল করুন যে, P i P j P k {\displaystyle P_{i}P_{j}P_{k}} এবং P 1 P 2 P 3 {\displaystyle P_{1}P_{2}P_{3}} সমান হবে যদি ( 1 2 3 i j k ) {\displaystyle {\begin{pmatrix}1&2&3\\i&j&k\end{pmatrix}}} একটি জোড় বিন্যাস বা ইভেন পারমুটেশন হয়। এবং − P 1 P 3 P 2 {\displaystyle -P_{1}P_{3}P_{2}\,} এর সমান হবে যদি বেজোড় বিন্যাস বা অড পারমুটেশন হয়। এই একই যুক্তিতে একটা ক্রমবর্তী 1-সিমপ্লেক্স P 1 P 2 {\displaystyle P_{1}P_{2}\,} এর চিহ্ন (ধনাত্বক/ঋনাত্বক) বের করা সম্ভব। লক্ষ্যণীয় যে n = 0, 1, 2... এর জন্য একটা ক্রমবর্তী n-সিমপ্লেক্স হচ্ছে একটা n-মাত্রিক বস্তু (বা n - ডাইমেনশনাল অবজেক্ট) এখান থেকে আমরা ক্রমবর্তী 3-সিমপ্লেক্সের ধারণা পেতে পারি। একটি ক্রমবর্তী 3-সিমপ্লেক্স হচ্ছে চারটি ভার্টেক্সের একটা অরডার্ড সিকুয়েন্স বা (ক্রমাত্বক ধারা) P 1 P 2 P 3 P 4 {\displaystyle P_{1}P_{2}P_{3}P_{4}} যারা একটা টেট্রাহেড্রন এর চারটি শীর্ষ যেখানে P 1 P 2 P 3 P 4 = ± P i P j P k P l {\displaystyle P_{1}P_{2}P_{3}P_{4}=\pm P_{i}P_{j}P_{k}P_{l}} । এখানে চিহ্ন নির্ধারণ হয়, ( 1 2 3 4 i j k l ) {\displaystyle {\begin{pmatrix}1&2&3&4\\i&j&k&l\end{pmatrix}}} বিন্যাসটি জোড় না বেজোড় তার উপর ভিত্তি করে। একই পদ্ধতিতে ক্রমবর্তী সিমপ্লেক্সের ধারণা n > 3 {\displaystyle n>3\,} মাত্রায় উন্নিত হয়। যেখানে ভার্টেক্স গুলো n-মাত্রিক জগতে একেকটি বিন্দু নির্দেশ করে। এবং তাদের ক্রমের দিক চিহ্ন পূর্বে বর্ণিত বিন্যাস মেট্রিক্স পদ্ধতিতে নির্ধারিত হয়।
সিউদাদ দেপোর্তিভা, মাদ্রিদ

সিউদাদ দেপোর্তিভা স্পেনের মাদ্রিদের পাসেও দে লা কাস্তেলানায় অবস্থিত রিয়াল মাদ্রিদ ফুটবল ক্লাবের প্রাক্তন প্রশিক্ষণ কেন্দ্র ছিল। ১৯৬৩ সালে সান্তিয়াগো বার্নাব্যু ইয়েস্তে রিয়াল মাদ্রিদের রাষ্ট্রপতি থাকাকালীন এই কেন্দ্রের স্থাপনা সম্পন্ন হয়েছিল, সিউদাদ দেপোর্তিভা প্রশিক্ষণ কেন্দ্রটি শহরের উপকণ্ঠে অবস্থিত একটি প্রধান কাজ ছিল। এখানে রিয়াল মাদ্রিদের প্রথম দল এবং যুব বিভাগের খেলোয়াড়দের পাশাপাশি ক্লাব সদস্যদের জন্যও সুবিধাদি, যেমন: সুইমিং পুল এবং বিনোদনমূলক কক্ষের ব্যবস্থা ছিল। উক্ত সময়ে, রিয়াল মাদ্রিদ ফুটবল ছাড়াও টেনিসসহ অন্যান্য ক্রীডয় অংশগ্রহণ করতো, যার সুযোগসুবিধাও উক্ত কেন্দ্রে ছিল। এই কেন্দ্রটিতে ১৯৬৬ সালে নির্মিত পাবেলন রাইমুন্দো সাপোর্তা অন্তর্ভুক্ত ছিল, যেখানে রিয়াল মাদ্রিদের বাস্কেটবল দল ৩৮ বছর ধরে তাদের হোম ম্যাচের আয়োজন করেছিল। ইউরোপের অন্যতম সেরা খেলোয়াড়, দ্রাজেন পেত্রোভিচ এবং আরভিদাস সাবোনিস এই কেন্দ্রেই প্রশিক্ষণ গ্রহণ করেছেন।
হুইলচেয়ার ক্রিকেট ওয়েলফেয়ার অ্যাসোসিয়েশন অব বাংলাদেশ

হুইলচেয়ার ক্রিকেট ওয়েলফেয়ার অ্যাসোসিয়েশন অব বাংলাদেশ (WCWAB) হল বাংলাদেশের জাতীয় পর্যায়ের একটি বেসরকারি ও অলাভ জনক প্রতিষ্ঠান, যেটি বাংলাদেশে শারিরিক প্রতিবন্ধীদের নিয়ে কাজ করে। হুইলচেয়ার ক্রিকেটার মোহাম্মদ মহসিন এবং নূর নাহিয়ান যৌথভাবে এটি প্রতিষ্ঠা করেন। এটি ২০১০ সাল থেকে বাংলাদেশে প্রতিবন্ধী ও শারিরিকভাবে অক্ষম ক্রীড়াবিদদের নিয়ে ক্রিকেট উন্নয়নে কাজ করে আসছে। ২০১৬ সালে এটি বাংলাদেশ সমাজ কল্যাণ মন্ত্রণালয়ের সমাজ কল্যাণ অধিদপ্তরের নিবন্ধিত হয়। এটি একটি নির্বাচিত পরিচালনা পর্ষদ দ্বারা পরিচালিত হয়। ২০১০ সালে এর মাধ্যমে বাংলাদেশে হুইলচেয়ার ক্রিকেটের যাত্রা শুরু হয়। তখন থেকে বাংলাদেশের হুইলচেয়ার ক্রিকেটাররা বাংলাদেশে অনুষ্ঠিত আইসিআরসি আন্তর্জাতিক ক্রিকেট টুনার্মেন্ট এবং ভারতে অনুষ্ঠিত এশিয়া কাপসহ প্রধান প্রধান প্রতিযোগিতাসূহে অংশগ্রহণ করে আসছে। ২০১৬ সালে হুইল চেয়ার ক্রিকেট ওয়েলফেয়ার অ্যাসোসিয়েশন অব বাংলাদেশ এবং ইমাজো স্পোর্টস ম্যানেজমেন্ট যৌথভাবে বাংলাদেশে হুইলচেয়ার ক্রিকেট প্রতিযোগিতা আয়োজন করে। ৩৬ জন হুইলচেয়ার ক্রিকেটার (২৫ জন ঢাকার বাইরে থেকে আগত) এ প্রতিযোগিতায় অংশগ্রহণ করে। ২০১৮ সালে বিশ্ব প্রতিবন্ধী দিবস উপলক্ষে হুইলচেয়ার ক্রিকেট ওয়েলফেয়ার অ্যাসোসিয়েশন অব বাংলাদেশ খামারবাড়ির ক্লেমন ইন্দিরা রোড ক্রিকেট অ্যাকাডেমিতে ইন্টারন্যাশনাল ডে অব পার্সনস উইথ ডিসঅ্যাবিলিটি ফ্রেন্ডলি হুইলচেয়ার ক্রিকেট টুর্নামেন্ট ২০১৮ আয়োজন করে। শারীরিক প্রতিবন্ধীদের জন্য আইসিআরসি আন্তর্জাতিক টি২০ ক্রিকেট প্রতিযোগিতা "First ever Wheelchair Cricket meet today"। The Financial Express। অক্টোবর ১৭, ২০১৬। ২০১৬-১০-২৪ তারিখে মূল থেকে আর্কাইভ করা। সংগ্রহের তারিখ অক্টোবর ১৪, ২০১৭।  "Khulna Cyclone emerge champions in Wheelchair Cricket"। The Daily New Nation। ২৩ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ২০ নভেম্বর ২০১৬।  "ফ্রেন্ডলি হুইলচেয়ার ক্রিকেট অনুষ্ঠিত"। banglatribune.com। ২০১৯-০২-১১ তারিখে মূল থেকে আর্কাইভ করা। সংগ্রহের তারিখ ২০১৯-০২-২৫।
কাশ্মীরী গেট মেট্রো স্টেশন

কাশ্মীরী গেট মেট্রো স্টেশন হল দিল্লি মেট্রোর একটি স্টেশন, যেটি রেড লাইন, হলুদ লাইন এবং ভায়োলেট লাইনের সংযোগ স্থলে অবস্থিত। এটি উপরের উচ্চ স্তরে রেড লাইনের, সর্বনিম্ন ভূগর্ভস্থ স্তরে হলুদ লাইন এবং সমান্তরাল ভূগর্ভস্থ স্তরে ভায়োলেট লাইনের মধ্যে একটি স্থানান্তর কেন্দ্র। ২৫ ডিসেম্বর ২০০২ সালে এটির নামকরণ করা হয়েছিল। কাশ্মীরী গেট মেট্রো স্টেশনটি দিল্লির ঐতিহাসিক কাশ্মীরী গেট এলাকাতে পরিষেবা প্রদান করে এবং বর্তমানে এটি ১,১৮,৪০০ বর্গফুট (১১,০০০ বর্গমিটার) এলাকা নিয়ে দিল্লি মেট্রোতে সর্ববৃহৎ মেট্রো স্টেশন এবং ভারতের একমাত্র ৩ টি লাইনের ইন্টারচেঞ্জ মেট্রো স্টেশন। বৃহৎ স্টেশনটি ৬ মেঝের উপর নির্মিত। এতে রেষ্টুরেন্ট, ফাস্ট ফুড সেন্টার, ম্যাকডোনাল্ডস, বার্গার কিং, ওয়াটার ভেন্ডিং মেশিন, ৩ টি টয়লেট কমপ্লেক্স, ৩৫ টি এসকলেটার, টিকিট ভেন্ডিং মেশিন ইত্যাদি সুবিধা রয়েছে। https://m.timesofindia.com/city/delhi/kashmere-gate-metro-station-steals-rajiv-chowks-crown/articleshow/65987116.cms "Station Information"। ১৯ জুন ২০১০ তারিখে মূল থেকে আর্কাইভ করা। সংগ্রহের তারিখ ২০১০-০৬-২৬।  "Delhi: Kashmere Gate Metro station to be double the size of Rajiv Chowk"।  "Heritage Line takes some pressure off Rajiv Chowk"।
পাইচার্ম

পাইচার্ম (ইংরেজি: Pycharm) কম্পিউটার প্রোগ্রামিং, বিশেষত পাইথন ভাষায় ব্যবহৃত একটি ইনটিগ্রেটেড ডেভলপমেন্ট ইনভাইরনমেন্ট। চেক কোম্পানি জেটব্রেইনস এর উন্নয়ন করে। এটা কোড বিশ্লেষণ, গ্রাফিক্যাল ডিবাগার, সংহত ইউনিট পরীক্ষক, ভার্শন কন্ট্রোল সিস্টেমের সাথে সংহতি ও জ্যাঙ্গোর সাহায্যে ওয়েব উন্নয়নসহ অনেক বৈশিষ্ট্য ধারণ করে। পাইচার্ম একটি ক্রস-প্ল্যাটফর্ম সফটওয়্যার, যার গ্নু/লিনাক্স, ম্যাকওএস ও মাইক্রোসফট উইন্ডোজ সংস্করণ রয়েছে। এর কম্যুনিটি সংস্করণ অ্যাপাচি লাইসেন্সের অধীনে প্রকাশিত হয়, এবং বাড়তি বৈশিষ্ট্যসহ একটি প্রোফেশনাল সংস্করণও রয়েছে, যেটি মালিকানাধীন লাইসেন্সের অধীনে মুক্তি পায়। স্বয়ংক্রিয় কোড সমাপ্তিকরণ, সিনট্যাক্স, ও এরর হাইলাইট, লিন্টার ইন্টিগ্রেশন ও দ্রুত সমাধানসহ কোডিং সহায়তা ও বিশ্লেষণ প্রকল্প ও কোড ন্যাভিগেশন: বিশেষায়িত প্রকল্প ভিউ, ফাইল গঠন ভিউ ও ফাইল, ক্লাশ, মেথড ও ইউজেসের মধ্যে দ্রুত যাওয়া-আসা। পাইথন রিফ্যাক্টরিং: পুনঃনামকরণ, এক্সট্রাক্ট পদ্ধতি, ইন্ট্রুডিউস ভ্যারিয়েবল, ইট্রুডিউস কন্সট্যান্ট, পুল আপ, পুশ ডাউন ও অন্যান্য সহযোগে ওয়েব ফ্রেমওয়ার্ক সমর্থন: জ্যাঙ্গ, ওয়েবটুপাই ও ফ্লাস্ক সংহত পাইথন ডিবাগার সংহত এক পরীক্ষক গুগল অ্যাপ ইঞ্জিন পাইথন উন্নয়ন সংস্করণ নিয়ন্ত্রণ সংহতি এটি আরও কিছু পাইথন-ভিত্তিক আইডিইর সাথে এটি প্রতিযোগিতা করে, যার মধ্যে রয়েছে এক্লিপসের পাইডেভ, এবং আরও বিস্তৃতভাবে নিবিদ্ধকৃত কমোডো আইডিই। জুলাই ২০১০ সালে বেটা সংস্করণ মুক্তি পায়, যার তিন মাস পরে ১.০ সংস্করণ আসে। ২.০ সংস্করণ ১৩ ডিসেম্বর ২০১১ সালে, ৩.০ সংস্করণ ২৪ সেপ্টেম্বর ২০১৩ সালে, এবং সংস্করণ ৪.০ ১৯ নভেম্বর ২০১৪ সালে মুক্তি পায়। পাইচার্ম কম্যুনিটি সংস্করণ, পাইচার্মের উন্মুক্ত সংস্করণ, ২২ অক্টবর ২০১৩ সালে আসে। "Download PyCharm"। ২৬ সেপ্টেম্বর ২০২৪। সংগ্রহের তারিখ ১৪ অক্টোবর ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Get Your Educational Tool", Jetbrains.com "JetBrains Strikes Python Developers with PyCharm 1.0 IDE"। ইউইক। ১৭ মে ২০১৩ তারিখে মূল থেকে আর্কাইভ করা। সংগ্রহের তারিখ ২৫ ফেব্রুয়ারি ২০১৯।  ফিলিপ্যোভ, ডিমিট্রি (১৯ নভেম্বর ২০১৪)। "Announcing General Availability of PyCharm 4"। পাইচার্ম ব্লগ। সংগ্রহের তারিখ ২৫ ফেব্রুয়ারি ২০১৮।  পাইচার্ম মূল পৃষ্ঠা পাইচার্ম কম্যুনিটি ফোরাম ওয়েব্যাক মেশিনে আর্কাইভকৃত ২১ অক্টোবর ২০২০ তারিখে পাইচার্ম কম্যুনিটি গিটহাব